♦Урысейм и Дзэ щIыхьым и махуэщ - 1941 гъэм советыдзэхэм Москва деж нэмыцэ зэрыпхъуакIуэхэр щрагъэкIуэтыжу хуежьащ.\n♦1936 гъэм СССР-м и етIуанэ Конституцэр къащтащ. Ар тхыдэм хыхьащ «Сталиным и Конституцэ» цIэр иIэу.\n♦1936 гъэм КъБАО-р КъБАССР хъуащ.\n♦1942 гъэм Къэбэрдей-Балъкъэрым и партизанхэр Лэскэн Езанэм щыIэ нэмыцэ быдапIэм теуащ, хэщIыныгъэшхуи иратащ.\n♦1957 гъэм Ленинград деж псым щытрагъэхьащ «Ленин» мылкъутэ атом кхъухьыр.\n♦Урыс усакIуэ, дипломат Тютчев Фёдор къызэралъхурэ илъэс 215-рэ ирокъу.\n♦Америкэм и Штат Зэгуэтхэм щыщ кинорежиссёр, дуней псом щыцIэрыIуэ мультфильм куэд дыдэ тезыха Дисней Уолт къызэралъхурэ илъэси 117-рэ ирокъу.\n♦Тхыдэ щIэныгъэхэм я доктор, КъБКъУ-м и профессор, ЩIДАА-м и академик, УФ-ми КъБР-ми щIэныгъэхэмкIэ щIыхь зиIэ я лэжьакIуэ Къумыкъу Тыгъуэн къызэралъхурэ илъэс 91-рэ ирокъу.\n♦Физико-математикэ щIэныгъэхэм я доктор, КъБКъУ-м и профессор, ЩIДАА-м и академик икIи и президент, РАЕН-м и академик, УФ-м, КъБР-м, КъШР-м, АР-м щIэныгъэхэмкIэ щIыхь зиIэ я лэжьакIуэ Нэхущ Iэдэм и ныбжьыр илъэс 80 ирокъу.\n♦Урысей актрисэ, УФ-м и цIыхубэ артисткэ Руслановэ Нинэ и ныбжьыр илъэс 73-рэ ирокъу.\n♦Испанием щыщ оперэ уэрэджыIакIуэ цIэрыIуэ Каррерас Хосе и ныбжьыр илъэс 72-рэ ирокъу.\n♦«Адыгэ псалъэ» газетым и редактор нэхъыщхьэм и къуэдзэ, КъБР-м щIыхь зиIэ и журналист Жыласэ Заурбэч и ныбжьыр илъэс 58-рэ ирокъу.\n♦УэрэджыIакIуэ, АР-м, КъБР-м, КъШР-м щIыхь зиIэ я артист Быщтэ Азэмэт и ныбжьыр илъэс 26-рэ ирокъу.\n«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 4 - 6, жэщым градус 1 - 2 щыхъунущ.\nЗауэ езыгъажьэ и щхьэ лажьэ хохуэж.